**ΔΕΛΤΙΟ ΤΥΠΟΥ ΣΧΕΤΙΚΑ ΜΕ ΤΟ ΕΡΓΟ TSI**

 Την Τετάρτη, 27/11/2024, στο πλαίσιο του έργου TSI με τίτλο “Strengthening social protection capacity and enhancing the labour market integration of the Minimum Income Scheme (MIS) beneficiaries by the application of Artificial Intelligence (AI) to the labour market supply and demand matching”, πραγματοποιήθηκε επίσκεψη στο Κέντρο Κοινότητας του Δήμου Γαλατσίου από εκπροσώπους του Ο.Ο.Σ.Α., στελέχη του γραφείου Γενικού Γραμματέα Κοινωνικής Αλληλεγγύης και Καταπολέμησης της Φτώχειας του Υπουργείου Κοινωνικής Συνοχής και Οικογένειας και στελέχη της Διεύθυνσης Καταπολέμησης της Φτώχειας.

Το εν λόγω διακρατικό έργο, με συμμετέχουσες χώρες το Βέλγιο, την Ελλάδα και την Ισπανία, εγκρίθηκε για χρηματοδότηση στο πλαίσιο της τεχνικής υποστήριξης που παρέχεται από την Ευρωπαϊκή Επιτροπή στα κράτη μέλη της Ευρωπαϊκής Ένωσης για τον σχεδιασμό και την υλοποίηση μεταρρυθμίσεων – Technical Support Instrument (TSI). Το έργο έχει διετή διάρκεια και σκοπός του είναι η ενίσχυση της ενσωμάτωσης στην αγορά εργασίας των δικαιούχων των προγραμμάτων Ελάχιστου Εγγυημένου Εισοδήματος (ΕΕΕ) στις τρεις συμμετέχουσες χώρες, με την εφαρμογή της Τεχνητής Νοημοσύνης (ArtificiaI Intelligence) και τον προσδιορισμό ενός αλγορίθμου που μεγιστοποιεί την αντιστοίχιση προσφοράς και ζήτησης. Σε αυτό το πλαίσιο, προβλέπεται η ενίσχυση της ικανότητας των αρμόδιων φορέων στην Ισπανία, το Βέλγιο και την Ελλάδα να αναπτύξουν ψηφιακές λύσεις και εργαλεία για την υποστήριξη της ένταξης στην αγορά εργασίας των δικαιούχων του ΕΕΕ, που διευκολύνουν και καθοδηγούν τους ωφελούμενους σε μια διαδρομή αναζήτησης εργασίας με μικρότερη διάρκεια αναμονής, βιώσιμες και κατάλληλες επαγγελματικές ευκαιρίες.

Οι εκπρόσωποι του Ο.Ο.Σ.Α. συζήτησαν για την υφιστάμενη κατάσταση στην εξυπηρέτηση του Ελάχιστου Εισοδήματος Αλληλεγγύης με την Προϊσταμένη του Τμήματος Κοινωνικής Μέριμνας και τα στελέχη του Κέντρου Κοινότητας. Οι Κοινωνικοί Λειτουργοί και Ψυχολόγοι του Κέντρου Κοινότητας ανέλυσαν επίσης θέματα που αφορούν στην ενίσχυση της ενσωμάτωσης στην αγορά εργασίας των δικαιούχων ΕΕΕ με την εφαρμογή της Τεχνητής Νοημοσύνης (ArtificiaI Intelligence)και τον προσδιορισμό ενός αλγορίθμου που μεγιστοποιεί την αντιστοίχιση προσφοράς και ζήτησης. Σε αυτό το πλαίσιο, προβλέπεται η ενίσχυση της ικανότητας των αρμόδιων φορέων στην Ισπανία, το Βέλγιο και την Ελλάδα να αναπτύξουν ψηφιακές λύσεις και εργαλεία για την υποστήριξη της ένταξης στην αγορά εργασίας των δικαιούχων του ΕΕΕ, που διευκολύνουν και καθοδηγούν τους ωφελούμενους σε μια διαδρομή αναζήτησης εργασίας με μικρότερη διάρκεια αναμονής, βιώσιμες και κατάλληλες επαγγελματικές ευκαιρίες.

 Στη συνέχεια πραγματοποιήθηκε ομαδική συζήτηση στην οποία συμμετείχαν ωφελούμενοι του Ε.Ε.E. όπου κατέθεσαν τις δυσκολίες που αντιμετωπίζουν σχετικά με την εύρεση εργασίας.

Η Διεύθυνση Κοινωνικής Πολιτικής και Υγείας, έχοντας ως σκοπό την ταχύτερη και πληρέστερη εξυπηρέτηση των πολιτών, συμμετέχει σε πληθώρα δράσεων και είναι πάντα στη διάθεση των αρμοδίων αρχών, για εποικοδομητικές συναντήσεις και συνεργασίες.

Η Αντιδήμαρχος Κοινωνικής Πολιτικής και Υγείας, ευχαριστεί τους εκπροσώπους των συμμετέχοντων φορέων (Ο.Ο.Σ.Α., Γραφείο Γενικού Γραμματέα Κοινωνικής Αλληλεγγύης και Καταπολέμησης της Φτώχειας του Υπουργείου Κοινωνικής Συνοχής και Οικογένειας, Διεύθυνση Καταπολέμησης της Φτώχειας) και να ευχηθεί καλή επιτυχία στο έργο τους.